Долбоор

**КЫРГЫЗ РЕСПУБЛИКАСЫНЫН**

**МИНИСТРЛЕР КАБИНЕТИНИН ТОКТОМУ**

**Кыргыз Республикасынын Өкмөтүнүн 2014-жылдын 30-сентябрындагы №560 «Кыргыз Республикасынын аймагында соода ишин тартипке келтирүү жөнүндө» токтомуна өзгөртүүлөрдү киргизүү тууралуу**

Ата мекендик товарларды сатуу үчүн шарттарды түзүү аркылуу ата мекендик товар өндүрүүчүлөргө колдоо көрсөтүү максатында, «Кыргыз Республикасында ички соода жөнүндө» Кыргыз Республикасынын Мыйзамынын 4, 7 жана 10-беренелерине ылайык, «Кыргыз Республикасынын Министрлер Кабинети жөнүндө» Кыргыз Республикасынын конституциялык Мыйзамынын 13 жана 17-беренелерин жетекчиликке алып, Кыргыз Республикасынын Министрлер Кабинети токтом кылат:

1. Кыргыз Республикасынын Өкмөтүнүн 2014-жылдын 30-сентябрындагы №560 «Кыргыз Республикасынын аймагында соода ишин тартипке келтирүү жөнүндө» токтомуна төмөнкүдөй өзгөртүүлөр киргизилсин:

Жогоруда аталган токтом менен бекитилген, Кыргыз Республикасынын аймагында товарлардын айрым түрлөрүнө соода жүргүзүүнүн эрежелери:

- төмөнкүдөй мазмундагы 141-1-пункту менен толукталсын:

«141-1. Коомдук тамак-аш объекттери жеке продукцияларынан тышкары, кошо алынуучу тамак-аш продуктыларын сата алышат»;

- төмөнкүдөй мазмундагы 164-1-пункту менен толукталсын:

«164-1. Коомдук тамак-аш объекттери ар кандай алкоголсуз муздак суусундуктарды сатууда, алардын ассортименти ар бир товардын түрү боюнча 50 пайызынан кем эмеси ата мекендик өндүрүштөгү продукциялардан болушу керек».

2. Ушул токтом расмий жарыяланган күндөн отуз күн өткөндөн кийин күчүнө кирет.

**«Кыргыз Республикасынын Өкмөтүнүн 2014-жылдын
30-сентябрындагы №560 «Кыргыз Республикасынын аймагында соода ишин тартипке келтирүү жөнүндө» токтомуна өзгөртүүлөрдү киргизүү тууралуу» Кыргыз Республикасынын Министрлер Кабинетинин токтом долбооруна негиздеме-маалымкат**

1. **Долбоордун максаты жана милдети**

Ушул токтом долбоорунун максаты жана милдети коомдук тамак-аш ишканаларында ата-мекендик товарларды сатуу жана Кыргыз Республикасында адилеттүү атаандашуу чөйрөсүн камсыздоо үчүн жагымдуу шарттарды түзүү аркылуу ата мекендик товар өндүрүүчүлөргө колдоо көрсөтүү болуп саналат.

1. **Баяндоочу бөлүгү**

Токтомдун долбоору «Кыргыз Республикасында ички соода жөнүндө» Кыргыз Республикасынын Мыйзамынын 4 жана 7-беренелерин ишке ашыруу максатында иштелип чыкты, ал ата мекендик товарларды сатуу үчүн шарттарды түзүү аркылуу ата мекендик товар өндүрүүчүлөрдү коргоого жана ата мекендик товар өндүрүүчүлөрдүн товарларынын сатылышына колдоо көрсөтүүгө багытталды.

Мындан тышкары, 2016-жылга чейин Кыргыз Республикасын өнүктүрүүнүн улуттук программасында Кыргыз Республикасынын Министрлер Кабинетинин орто мөөнөттүк күн тартибинде маанилүү пункттардын бири, ата мекендик продукциялардын атаандашуу жөндөмдүүлүгүн жогорулатуу болуп саналат.

Ушулардан улам, ата мекендик өндүрүштү өстүрүү жана кеңейтүү үчүн негизги звено болуп, ата мекендик продукциялардын атаандашуу жөндөмдүүлүгүн жогорулатуу болуп саналат.

2015-жылдын август айында Кыргыз Республикасынын ЕАЭБге кошулуусу менен ички рынокко продукциялардын импорту үчүн тоскоолдуктар азайды. Жалпысынан бизнес жана жалпы коомчулук үчүн бул кадам белгилүү бир мүмкүнчүлүктөрдү алып келет, бирок ошондой эле Бирликтин башка экономикалары менен атаандаштыкты жогорулатат.

Дүйнөлүк жана регионалдык факторлордун шартында улуттук валютанын курсунун туруксуздугу ата мекендик товарлардын тышкы жана ички рынокто атаандаштыкка жөндөмдүүлүгүн азайтууга өбөлгө түзөт.

Буга байланыштуу, жалпы кабыл алынган жол-жоболордун алкагында ата мекендик товар өндүрүүчүлөргө карата акылга сыярлык протекционизм саясатын жүргүзүү, атаандаштык чөйрөсүн сактоо маанилүү милдеттер болуп саналат.

Ата мекендик продукцияны сатууда жагымдуу шарттарды түзүү жана анын атаандаштыкка жөндөмдүүлүгүн жогорулатуу боюнча мамлекеттик көмөк көрсөтүү чараларын этап-этабы менен киргизүү зарыл.

Бул этапта токтомдун долбоору менен алкоголсуз, алкоголдук муздак ичимдиктерди өндүрүүнүн ата мекендик тармагына коомдук тамактануу объекттери аркылуу сатылуучу продукциянын ассортиментинин 50 пайыздан кем эмесин ата мекендик продукциялардан болуусун камсыз кылуу жолу менен ички рынокто өндүрүлгөн продукцияны сатуу боюнча жагымдуу шарттарды түзүүгө көмөк көрсөтүү сунушталат.

Коомдук тамактануу объекттеринде сатылуучу продукциянын ассортиментинде кепилденген пайыздык үлүшү (50 пайыз) болушунун сунуш кылынышы Кыргыз Республикасынын ДСУ жана ЕАЭБ алдындагы эл аралык милдеттенмелерин бузбайт жана рынокко чыгуунун бирдей шарттарын түзөт.

Эл аралык тажрыйба көрсөткөндөй, бардык өлкөлөр тарифтик, тарифтик эмес жөнгө салуу, салыктык жеңилдиктер, мамлекеттик сатып алуулар, жеңилдетилген кредит берүү, субсидиялоо жана башка преференциялык жана протекционисттик чараларды камсыз кылуу чөйрөсүндө ар кандай чараларды колдонуу аркылуу ата мекендик өндүрүштөрдү өнүктүрүүгө, алардын атаандаштыкка жөндөмдүүлүгүн жогорулатууга көмөк көрсөтүүгө умтулушат.

Ички рынокто таанымал болгон кыргызстандык бренддер менен ата мекендик өндүрүштүн продукциясын, анын ичинде улуттук суусундуктарды илгерилетүү туризмди өнүктүрүүгө жана ата мекендик продукцияны чет өлкөлөрдө жайылтууга өбөлгө түзөт.

Мындан тышкары, сунуш кылынган чаралар атаандаштыкка жөндөмдүү ата мекендик продукцияны чыгарууну камсыз кылган келечектүү программаларга жана долбоорлорго чет өлкөлүк жана ата мекендик инвестицияларды тартуу үчүн шарттарды түзөт.

Жогоруда айтылгандардан улам, адилеттүү атаандаштык чөйрөнү камсыздоо, импорттолгон товарлар үчүн түзүлгөн артыкчылыктарды жок кылуу максатында «Кыргыз Республикасынын Өкмөтүнүн 2014-жылдын 30-сентябрындагы №560 «Кыргыз Республикасынын аймагында соода ишин тартипке келтирүү жөнүндө» токтомуна өзгөртүүлөрдү киргизүү тууралуу» Кыргыз Республикасынын Министрлер Кабинетинин токтом долбоору иштелип чыкты.

1. **Социалдык, экономикалык, укуктук, укук коргоочулук, гендердик, экологиялык, коррупциялык кесепеттеринин болжолу**

Аталган долбоорду кабыл алуу кандайдыр-бир социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

1. **Коомдук талкуулоонун жыйынтыктары жөнүндө маалымат**

«Кыргыз Республикасынын ченемдик укуктук актылар жөнүндө» Кыргыз Республикасынын Мыйзамынын 22-беренесине ылайык, аталган долбоор коомдук талкуулоо үчүн Кыргыз Республикасынын Министрлер Кабинетинин расмий сайтына жана ченемдик укуктук актылардын долбоорлорун коомдук талкуулоонун Бирдиктүү порталына жайгаштырылат. Коомдук талкуулоонун алкагында сунуштар жана сын-пикирлер келип түшкөн жок.

1. **Долбоордун мыйзамдарга шайкештигин талдоо**

Сунушталган долбоор колдонуудагы мыйзамдардын ченемдерине, ошондой эле Кыргыз Республикасы катышуучу болуп саналган, белгиленген тартипте күчүнө кирген эл аралык келишимдерге карама-каршы келбейт.

1. **Каржылоо зарылдыгы жөнүндө маалымат**

 Долбоордо каралган чараларды ишке ашыруу республикалык бюджеттен кошумча каражаттардын сарпталышын талап кылбайт.

1. **Жөнгө салуучу таасирин талдоо жөнүндө маалымат**

Сунушталган долбоор жөнгө салуучу таасирине талдоо жүргүзүүнү талап кылбайт, анткени ишкердик иштерди жөнгө салууга багытталган эмес.

**Кыргыз Республикасынын**

**экономика жана коммерция**

**министри Д.Дж. Амангельдиев**

**«Кыргыз Республикасынын Өкмөтүнүн 2014-жылдын 30-сентябрындагы №560 «Кыргыз Республикасынын аймагында соода ишин тартипке келтирүү жөнүндө» токтомуна өзгөртүүлөрдү киргизүү тууралуу» Кыргыз Республикасынын Министрлер Кабинетинин токтом долбооруна**

**салыштырма таблица**

|  |
| --- |
| **Кыргыз Республикасынын Өкмөтүнүн 2014-жылдын 30-сентябрындагы №560 токтому менен бекитилген, Кыргыз Республикасынын аймагында товарлардын айрым түрлөрүнө соода жүргүзүүнүн эрежелери** |
| **Колдонуудагы редакция** | **Сунушталган редакция** |
| **7. Коомдук тамак-аш продукцияларын өндүрүү жана соодалоо эрежелери** 141. Коомдук тамак-аш объекттери келүүчүлөр үчүн Кыргыз Республикасынын мыйзамдарына каршы келбеген кошумча кызмат көрсөтүүлөрдү белгилей алат. | **7. Коомдук тамак-аш продукцияларын өндүрүү жана соодалоо эрежелери** 141. Коомдук тамак-аш объекттери келүүчүлөр үчүн Кыргыз Республикасынын мыйзамдарына каршы келбеген кошумча кызмат көрсөтүүлөрдү белгилей алат.**141-1. Коомдук тамак-аш объекттери жеке продукцияларынан тышкары, кошо алынуучу тамак-аш продуктыларын сата алышат**. |
| **7.2. Коомдук тамак-аш объекттери тарабынан продукцияны өндүрүүнү жана сатууну уюштуруу**164. Ишкердик субъекттер коомдук тамак-аш продукциясын жана кызматтарын сатууну, коомдук тамак-аш объектинин тибине ылайык бекитилген менюга же продукциянын ассортименттик тизмесине ылайык ишке ашырат. | **7.2. Коомдук тамак-аш объекттери тарабынан продукцияны өндүрүүнү жана сатууну уюштуруу**164. Ишкердик субъекттер коомдук тамак-аш продукциясын жана кызматтарын сатууну, коомдук тамак-аш объектинин тибине ылайык бекитилген менюга же продукциянын ассортименттик тизмесине ылайык ишке ашырат.**164-1. Коомдук тамак-аш объекттери ар кандай алкоголсуз муздак суусундуктарды сатууда, алардын ассортименти ар бир товардын түрү боюнча 50 пайызынан кем эмеси ата мекендик өндүрүштөгү продукциялардан болушу керек.** |